[{"text_idx": "#000004", "text": "Gwybodaeth am roi i staff ysbytyCodi arianSut mae gwneud cais am arianCyfrannu CeiniogauCylchlythyrauLoteri\u2019r StaffBuddion Staff"}, {"text_idx": "#000005", "text": "Home / Sut gallwch chi ein helpu ni Gwirfoddoli /"}, {"text_idx": "#000007", "text": "Mae sawl ffordd y gallwch roi, a dydy hynny ddim bob amser yn golygu rhoi arian. Rydym yn dibynnu ar ein criw gwych o wirfoddolwyr sy\u2019n ein helpu ni i hyrwyddo digwyddiadau ac yn helpu i wella\u2019r ardal o amgylch yr ysbyty. Beth bynnag fo\u2019ch cefndir, a sut bynnag byddwch chi\u2019n helpu, byddwch yn gweld bod gwirfoddoli i\u2019r Elusen Iechyd yn werth chweil ac yn hwyl."}, {"text_idx": "#000008", "text": "Mae gwirfoddoli yn golygu unrhyw weithgaredd neu wasanaeth lle rydych chi\u2019n treulio amser, yn ddi-da\u0302l, yn gwneud rhywbeth sy\u2019n helpu rhywun arall, y gymuned leol neu\u2019r amgylchedd."}, {"text_idx": "#000009", "text": "Mae nifer o fanteision i wirfoddoli, a hynny i\u2019r gwirfoddolwr a\u2019r gymuned. Mae gwirfoddoli yn gyfle gwych i ddatblygu\u2019n bersonol; mae\u2019n ffordd o fagu hyder a dysgu sgiliau newydd neu ddefnyddio\u2019r sgiliau sydd gennych chi nawr."}, {"text_idx": "#000010", "text": "Gwirfoddoli yn ein Pod Gwirfoddoli"}, {"text_idx": "#000011", "text": "Mae nifer o\u2019n cefnogwyr yn aelodau diolchgar o deuluoedd sy\u2019n dymuno rhoi rhywbeth yn o\u0302l i\u2019r Elusen Iechyd am y gofal maent wedi\u2019i dderbyn."}, {"text_idx": "#000012", "text": "Er mwyn i ni allu eu cefnogi yn y ffordd orau bosibl, rydym wedi sefydlu pod gwirfoddoli yng nghyntedd Ysbyty Athrofaol Cymru. Fel gwirfoddolwr yn y pod, gallwch gyfarfod darpar gefnogwyr a rhoi rhagor o wybodaeth iddynt ac unrhyw adnoddau y gall fod eu hangen arnynt, a phrosesu rhoddion untro. Ffrindiau a theulu cleifion sydd yn yr ysbyty ar hyn o bryd fydd nifer o\u2019r bobl a fydd yn galw draw yn y pod, felly mae\u2019n bwysig bod yn gyfeillgar ac yn annwyl."}, {"text_idx": "#000013", "text": "Mae angen gwirfoddolwyr arnom bob amser i helpu yn ein digwyddiadau. Mae ein digwyddiadau yn gyfle gwych i gwrdd a\u0302 phobl newydd a chodi ymwybyddiaeth o waith yr Elusen Iechyd."}, {"text_idx": "#000014", "text": "Gallech fod yn gwneud unrhyw beth o werthu tocynnau raffl i gofrestru pobl sy\u2019n cymryd rhan mewn digwyddiadau. Os hoffech helpu gyda digwyddiadau her, ond nad oes gennych chi awydd rhedeg marathon, neidio allan o awyren na dringo Everest, yna efallai mai gwirfoddoli mewn ardal gefnogi yw\u2019r dasg orau i chi."}, {"text_idx": "#000015", "text": "Mae ein gwirfoddolwyr yn hanfodol ar gyfer ein digwyddiadau. Ni fyddem yn gallu cefnogi\u2019r bobl sy\u2019n codi arian heb help anhygoel ein gwirfoddolwyr \u2013 boed hynny drwy ofalu am ardal gefnogi, rhoi trefn ar bobl sy\u2019n cerdded neu helpu yn Ein Berllan. Byddwch yn sicr o gael hwyl a mwynhau beth bynnag y byddwch yn ei wneud."}, {"text_idx": "#000016", "text": "I gael rhagor o wybodaeth am gyfleoedd gwirfoddoli, anfonwch e-bost at fundraising.cav@wales.nhs.uk"}, {"text_idx": "#000017", "text": "Er mwyn cael gwybod am y newyddion diweddaraf gan y rhai sy\u2019n codi arian i ni, ac i glywed am y prosiectau elusennol sy\u2019n gwneud gwahaniaeth ar hyn o bryd, cofrestrwch ar gyfer ein cylchlythyr!\nRydyn ni o ddifrif yngly\u0302n a\u0302 diogelu data a\u2019ch cyfrinachedd, fel sy\u2019n weddus i elusen y GIG. Byddwn yn cadw eich manylion yn ofalus, ac ni fyddwn yn eu rhannu a\u0302 neb. Dydyn ni ddim yn \u2018rhoi pwysau\u2019 arnoch i godi arian \u2013 fydden ni byth o blaid hynny."}, {"text_idx": "#000019", "text": "Gair amdanom niEin HapeliadauSut gallwch chi ein helpu niDigwyddiadauNewyddionAdnoddauGwybodaeth am roi i staff ysbytyCysylltu"}]